7.2.2015 Den Europæiske Unions Tidende L 31/11 KOMMISSIONENS FORORDNING (EU) 2015/186 af 6. februar 2015 om ændring af bilag I til Europa-Parlamentets og Rådets direktiv 2002/32/EF for så vidt angår maksimalgrænseværdierne for arsen, fluor, bly, kviksølv, endosulfan og frø af Ambrosia (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets direktiv 2002/32/EF af 7. maj 2002 om uønskede stoffer i foderstoffer (!), særlig artikel 8, stk. 1, og ud fra følgende betragtninger: (1) — I henhold til direktiv 2002/32/EF er det forbudt at anvende produkter til foderbrug med et indhold af uønskede stoffer, der overstiger de maksimalgrænseværdier, der er fastsat i nævnte direktivs bilag I. (2) — Der er blevet fremlagt nye oplysninger, der viser, at de nuværende maksimalgrænseværdier for arsen, fluor og bly ikke kan overholdes i kalkholdige marine skaller. Maksimalgrænseværdierne for arsen, fluor og bly i kalkholdige marine skaller bør derfor hæves for at sikre, at kalkholdige marine skaller fortsat kan anvendes i foder, samtidig med at det høje niveau for beskyttelse af dyr og menneskers sundhed bevares. (3) — Den industri, der laver foder til selskabsdyr, anvender mange følge- og biprodukter fra fødevareindustrien som råvarer til at fremstille dyrefoder, der giver katte eller hunde en afbalanceret kost, og der er afpasset deres behov for så vidt angår aminosyrer, kulhydrater, proteiner, mineraler, sporstoffer og vitaminer. De nuværende maksimal- grænseværdier for kviksølv for så vidt angår disse følge- og biprodukter til foderbrug er strengere end de maksimalgrænseværdier for kviksølv, der gælder for fiskekød (muskelkød) til konsum. Derfor er der forsynings- problemer med sådanne følge- og biprodukter til anvendelse i dyrefoder, som overholder maksimalgrænsevær- dierne for kviksølv, hvilket medfører et behov for at anvende mindre fisk med et lavere indhold af kviksølv til at fremstille dyrefoder, hvilket strider imod principperne om bæredygtigt fiskeri. Det er derfor hensigtsmæssigt at tilpasse maksimalgrænseværdien for kviksølv for så vidt angår fisk, andre vanddyr og produkter fremstillet heraf bestemt til produktion af foderblandinger til hunde, katte, prydfisk og pelsdyr, samtidig med at det høje niveau for beskyttelse af dyrs sundhed bevares. (4) — En vurdering af seneste data vedrørende tilstedeværelsen af endosulfan i fodermidler har vist, at maksimalgrænse- værdien for indholdet af endosulfan i oliefrø og majs og afledte produkter heraf kan reduceres. (5) — Ved Kommissionens forordning (EU) nr. 1275/2013 () blev en fodnote om tilstedeværelsen af frø af Ambrosia i fodermidler ved en fejl slettet i bilag I til direktiv 2002/32/EF. Erfaringen har vist, at visse bestemmelser i fodnoten skal skærpes for at undgå, at frø af Ambrosia spredes i miljøet. Derfor bør fodnoten genindsættes i det nævnte bilag. (6) — Direktiv 2002/32/EF bør derfor ændres i overensstemmelse hermed. (7) — Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder — () EFTL 140 af 30.5.2002, s. 10. (?) Kommissionens forordning (EU) nr. 1275/2013 af 6. december 2013 om ændring af bilag I til Europa-Parlamentets og Rådets direktiv 2002/32JEF for så vidt angår maksimalgrænseværdierne for arsen, cadmium, bly, nitrit, flygtig sennepsolie og skadelige botaniske urenheder (FUTL 328 af 7.12.2013, s. 86).